2.

Prilog II. zamjenjuje se sljedećim: „PRILOG II. SADRŽAJ 1. UVOD 2. ZAHTJEVI ZA PREGLED 1. Kočni uređaji 8. Štetno djelovanje 1. UVOD U ovom se Prilogu utvrđuju pravila za ispitivanje i/ili provjeru sustava kočenja i ispušnih emisija tijekom pregleda na cesti. Tijekom pregleda na cesti nije obvezna upotreba opreme. Ipak, njena će uporaba povećati kvalitetu pregleda, pa se preporučuje gdje je to moguće. Stavke kojih se pregled može obaviti jedino uporabom opreme označene su s (E). Ako je navedena vizualna metoda pregleda, to znači da uz vizualni pregled stavki, inspektor, prema potrebi, treba s njima i rukovati, procijeniti buku ili upotrijebiti bilo koju drugu prikladnu metodu pregleda bez upotrebe opreme. 2. ZAHTJEVI ZA PREGLED Pregledi na cesti mogu uključivati dolje navedene stavke i uporabu dolje navedenih metoda. Nedostaci su primjeri manjkavosti koje se mogu otkriti. Stavka Metoda Nedostatak 1. KOČNI UREĐAJI 1.1. Mehaničko stanje i rad 1.1.1. Osovina pedale radne kočnice Vizualan pregled komponenti za vrijeme djelovanja kočnog sustava. Napomena: Vozila opremljena sustavom kočenja s uređajem za ojačavanje sile kočenja trebalo bi pregledavati dok je motor isključen. (a) Osovina je pretegnuta. (b) Prekomjerna istrošenost ili zračnost. 1.1.2. Stanje pedale i hod uređaja za upravljanje kočnicom Vizualan pregled komponenti za vrijeme djelovanja kočnog sustava. Napomena: Vozila opremljena sustavom kočenja s uređajem za ojačavanje sile kočenja trebalo bi pregledavati dok je motor isključen. (a) Prekomjeran ili nedostatan rezervni hod. (b) Upravljačka naprava kočnice ne otpušta pravilno. (c) Protuklizna obloga pedale kočnice nedostaje, preslabo je pričvršćena ili je izlizana. 1.1.3. Vakuumska crpka ili kompresor i kolektori Vizualan pregled komponenti pri uobičajenom radnom pritisku. Provjeriti vrijeme potrebno da vakuum ili zračni pritisak postignu sigurne radne vrijednosti, kao i rad upozornog uređaja, višekružnog zaštitnog ventila i rasteretnog ventila. (a) Nedostatan pritisak/vakuum za barem dvije primjene kočnice nakon što je upozorni uređaj proradio (ili kazaljka pokazuje nesigurne radne vrijednosti). (b) Vrijeme potrebno da se postignu sigurne radne vrijednosti pritiska zraka/vakuuma nije u skladu sa zahtjevima (7). (c) Višekružni zaštitni ventil ili rasteretni ventil ne rade. (d) Istjecanje zraka uzrokuje primjetni pad tlaka ili čujno istjecanje zraka. (e) Vanjsko oštećenje koje bi moglo utjecati na rad kočnog sustava. 1.1.4. Kazaljka ili indikator niskog pritiska Funkcionalna provjera Nepravilan rad ili neispravna kazaljka ili indikator. 1.1.5. Ručni kočni ventil Vizualan pregled komponenti za vrijeme djelovanja kočnog sustava. (a) Upravljačka naprava je napuknuta, oštećena ili prekomjerno istrošena. (b) Upravljačka naprava nije pričvršćena na ventil ili ventil nije pričvršćen. (c) Preslabo pričvršćeni spojevi ili sustav propušta. (d) Nezadovoljavajući rad. 1.1.6. Aktivator parkirne kočnice, poluga za upravljanje, zaporni mehanizam parkirne kočnice Vizualan pregled komponenti za vrijeme djelovanja kočnog sustava. (a) Zaporni mehanizam ne zadržava pravilno. (b) Prekomjerna istrošenost osovine poluge ili zapornog mehanizma. (c) Prekomjeran hod poluge upućuje na nepodešenost. (d) Aktivator nedostaje, oštećen je ili nefunkcionalan. (e) Nepravilan rad, indikator upozorenja upućuje na nepravilnost. 1.1.7. Kočni ventili (nožni ventili, regulatori tlaka, regulatori) Vizualan pregled komponenti za vrijeme djelovanja kočnog sustava. (a) Oštećenje ventila ili prekomjerno propuštanje zraka. (b) Prekomjerno ispuštanje ulja iz kompresora. (c) Ventil nije pričvršćen ili je postavljen na neodgovarajući način. (d) Ispuštanje ili propuštanje hidrauličke tekućine. 1.1.8. Spojnice kočnica prikolice (električne i pneumatske) Odspojiti i ponovno spojiti sve spojnice kočnog sustava između vučnog vozila i prikolice. (a) Izvod ili samozatvarajući ventil su neispravni. (b) Izvod ili ventil nisu pričvršćeni ili su postavljeni na neodgovarajući način. (c) Prekomjerno propuštanje. (d) Nepravilno priključeno ili nije priključeno gdje je to potrebno. (e) Nepravilan rad. 1.1.9. Tlačna posuda spremnika energije Vizualan pregled. (a) Spremnik je oštećen, korodiran ili propušta. (b) Ispusna naprava je nefunkcionalna. (c) Spremnik nije pričvršćen ili je postavljen na neodgovarajući način. 1.1.10. Uređaj za ojačavanje sile kočenja, glavni cilindar (hidraulički sustavi) Vizualan pregled komponenti za vrijeme djelovanja kočnog sustava. (a) Uređaj za ojačavanje sile kočenja je neispravan ili nedjelotvoran. (b) Glavni cilindar je neispravan ili propušta. (c) Glavni cilindar nije pričvršćen. (d) Nedostatna količina tekućine za kočnice. (e) Nedostaje čep/poklopac glavnog kočnog cilindra. (f) Upozorna svjetiljka tekućine za kočnice je upaljena ili neispravna. (g) Nepravilan rad upozornog uređaja razine tekućine za kočnice. 1.1.11. Čvrste hidraulične cijevi Vizualan pregled komponenti za vrijeme djelovanja kočnog sustava. (a) Izrazita opasnost od kvara ili pucanja. (b) Cijevi ili spojevi propuštaju. (c) Cijevi su oštećene ili prekomjerno korodirane. (d) Cijevi su postavljene na pogrešno mjesto. 1.1.12. Savitljive hidraulične cijevi Vizualan pregled komponenti za vrijeme djelovanja kočnog sustava. (a) Izrazita opasnost od kvara ili pucanja. (b) Crijeva su oštećena, pohabana, uvijena ili prekratka. (c) Crijeva ili spojevi propuštaju. (d) Crijeva bubre pod pritiskom. (e) Crijeva su porozna. 1.1.13. Kočne obloge i pločice Vizualan pregled. (a) Obloge ili pločice su prekomjerno istrošene. (b) Obloge ili pločice su onečišćene (uljem, mašću itd.). (c) Obloge ili pločice nedostaju. 1.1.14. Bubnjevi kočnica, diskovi kočnica Vizualan pregled. (a) Bubanj ili disk je prekomjerno istrošen, korodiran ili izbrazdan ili napuknut, nije pričvršćen ili je izlomljen. (b) Bubanj ili disk je onečišćen (uljem, mašću itd.). (c) Bubanj ili disk nedostaju. (d) Nosač nije pričvršćen. 1.1.15. Kablovi kočnica, šipke, poluge, spojni dijelovi Vizualan pregled komponenti za vrijeme djelovanja kočnog sustava. (a) Kabel je oštećen ili zapetljan. (b) Komponenta je prekomjerno istrošena ili korodirana. (c) Kabel, šipka ili zglob nisu pričvršćeni. (d) Vodilica kabla je neispravna. (e) Postoji ograničenje slobodnom kretanju kočnog sustava. (f) Neuobičajeno kretanje poluga/spojnih dijelova koje upućuje na krivu podešenost ili prekomjernu potrošenost. 1.1.16. Kočni cilindri (uključujući i opružne kočnice ili hidraulične cilindre) Vizualan pregled komponenti za vrijeme djelovanja kočnog sustava. (a) Cilindar je napuknut ili oštećen. (b) Cilindar propušta. (c) Cilindar nije pričvršćen ili je postavljen na neodgovarajući način. (d) Cilindar je prekomjerno korodiran. (e) Nedostatan ili prekomjeran hod radnog klipa ili mehanizma membrane. (f) Prašnik nedostaje ili je prekomjerno istrošen. 1.1.17. Regulator kočne sile s osjetnikom opterećenja Vizualan pregled komponenti za vrijeme djelovanja kočnog sustava. a) Neispravni spojni dijelovi. b) Spojni dijelovi su nepravilno podešeni. c) Ventil je zaribao ili je nefunkcionalan. d) Ventil nedostaje. e) Pločica s podacima nedostaje. f) Podaci su nečitki ili nisu u skladu sa zahtjevima (7) 1.1.18. Naprave za namještanje i indikatori zračnosti Vizualan pregled. (a) Naprava za namještanje je oštećena, zapekla ili se neuobičajeno kreće, prekomjerno je potrošena ili nepravilno podešena. (b) Naprava za namještanje je neispravna. (c) Nepravilno ugrađena ili zamijenjena. 1.1.19. Sustav trajne kočnice (gdje je ugrađena ili potrebna) Vizualan pregled. (a) Priključak ili nosači nisu pričvršćeni. (b) Sustav je očito neispravan ili nedostaje. 1.1.20. Automatski rad kočnica prikolice Odspojiti spojnicu kočnog sustava između vučnog vozila i prikolice. Kočnica prikolica se ne aktivira automatski kada se spojnica odspoji. 1.1.21. Cjelokupni kočni sustav Vizualan pregled. (a) Druge naprave sustava (npr. crpka tekućine protiv smrzavanja, isušivač zraka itd.) imaju vanjska oštećenja ili su prekomjerno korodirane što nepovoljno djeluje na kočni sustav. (b) Prekomjerno istjecanje zraka ili tekućine protiv smrzavanja. (c) Bilo koja komponenta je nepričvršćena ili je postavljena na neodgovarajući način. (d) Neprimjeren popravak ili preinaka bilo koje komponente. 1.1.22. Ispitne veze Vizualan pregled. (a) Nedostaju. (b) Oštećene, neupotrebljive ili propuštaju. 1.2. Performanse i učinkovitost radnog kočenja 1.2.1. Performanse (E) Ispitati na stacionarnom uređaju za ispitivanje kočnica; postupno pojačavati silu kočenja dok se ne postigne najviša sila kočenja. (a) Nedostatna sila kočenja na jednom ili više kotača. (b) Sila kočenja bilo kojega kotača iznosi manje od 70 % maksimalne sile zabilježene na kotaču koji se nalazi na istoj osovini. (c) Nema postupne promjene sile kočenja (trzanje). (d) Neuobičajeno zaostajanje djelovanja kočnice bilo kojega kotača. (e) Prekomjerne oscilacije sile kočenja tijekom svakog potpunog okretaja kotača. 1.2.2. Učinkovitost (E) Ispitati na stacionarnom uređaju za ispitivanje kočnica pri zatečenoj masi. (a) Ne daje barem minimalne iznose kako slijedi: (b) Kategorija M1, M2 i M3 – 50 % (1) (c) Kategorija N1 – 45 % (d) Kategorija N2 i N3 – 43 % (2) (e) Kategorija O2, O3 i O4 – 40 % (3) 1.3. Performanse i učinkovitost pomoćnog (sigurnosnog) kočenja 1.3.1. Performanse (E) Ako je pomoćni kočni sustav odvojen od radnog kočnog sustava, upotrijebiti postupak naveden u 1.2.1. (a) Nedostatna sila kočenja na jednom ili više kotača. (b) Sila kočenja bilo kojega kotača iznosi manje od 70 % maksimalne sile zabilježene na kotaču koji se nalazi na istoj osovini. (c) Nema postupne promjene sile kočenja (trzanje). 1.3.2. Učinkovitost (E) Ako je pomoćni kočni sustav odvojen od radnog kočnog sustava, upotrijebiti postupak naveden u 1.2.2. Sila kočenja je manja od 50 % (4) performansi radne kočnice određenih u odjeljku 1.2.2 vezano uz najveću dopuštenu masu ili, u slučaju poluprikolica, uz zbroj dopuštenog osovinskog opterećenja. 1.4. Performanse i učinkovitost parkirne kočnice 1.4.1. Performanse (E) Primijeniti kočnicu na stacionarnom uređaju za ispitivanje kočnica. Kočnica je nefunkcionalna na jednom ili više kotača. 1.4.2. Učinkovitost (E) Ispitati na stacionarnom uređaju za ispitivanje kočnica pri zatečenoj masi. Ne daje za sva vozila najmanji omjer sila kočenja od 16 % u odnosu na najveću dopuštenu masu, ili, za motorna vozila, od 12 % u odnosu na najveću dopuštenu kombiniranu masu vozila, ovisno o tome koje je veće. 1.5. Performanse sustava trajne kočnice Vizualan pregled, i u slučaju kada je to moguće, provjera funkcionira li sustav. (a) Nema postupne promjene učinkovitosti (nije primjenjivo na sustave ispunih usporivača) (b) Sustav je djeluje. 1.6. Protublokirni kočni sustav Vizualan pregled upozornog uređaja. (a) Upozorni uređaj radi nepravilno. (b) Upozorni uređaj upućuje na nepravilan rad sustava. 8. ŠTETNO DJELOVANJE 8.2. Emisije ispuha 8.2.1. Emisije benzinskih motora 8.2.1.1. Kontrolna oprema za štetne emisije Vizualan pregled. (a) Tvornički ugrađena kontrolna oprema za emisije nedostaje ili je očito neispravna (b) Propuštanje koje bi moglo značajno utjecati na mjerenje emisija. 8.2.1.2. Plinovite emisije (E) Mjerenje uporabom analizatora ispušnih plinova u skladu sa zahtjevima (7). Ili, za vozila opremljena prikladnim sustavom automatske dijagnostike, pravilan rad emisijskog sustava može se provjeriti primjerenim očitanjem sustava automatske dijagnostike (OBD) i provjerama pravilnog rada sustava automatske dijagnostike (OBD) umjesto mjerenja emisija pri praznom hodu motora u skladu s preporukama proizvođača o kondicioniranju i ostalim zahtjevima (7), vodeći računa o odgovarajućim dozvoljenim odstupanjima. Ili, mjerenje uporabom opreme za daljinsku detekciju, potvrđeno standardnim ispitnim metodama. (a) Plinovite emisije premašuju tvornički navedene razine; (b) Ili, ako taj podatak nije raspoloživ, emisije CO premašuju, 1. za vozila kojima ne upravlja napredni kontrolni sustav emisija, — 4,5 %, ili — 3,5 %, ovisno o datumu prve registracije ili uporabe kako je navedeno u zahtjevima (7) 2. za vozila kojima upravlja napredni kontrolni sustav emisija, — pri praznom hodu motora: 0,5 %, — pri visokom praznom hodu motora: 0,3 %, ili — pri praznom hodu motora: 0,3 % (5) — pri visokom praznom hodu motora: 0,2 %, ovisno o datumu prve registracije ili uporabe kako je navedeno u zahtjevima (7). (c) Lambda je izvan područja 1 ± 0,03 ili nije u skladu sa specifikacijama proizvođača. (d) Očitanje sustava automatske dijagnostike (OBD) upućuje na značajno nepravilan rad. (e) Mjerenje opreme za daljinsku detekciju upućuje na značajnu nesukladnost. 8.2.2. Emisije dizelskih motora 8.2.2.1. Kontrolna oprema za štetne emisije Vizualan pregled. (a) Tvornički ugrađena kontrolna oprema za emisije nedostaje ili je očito neispravna. (b) Propuštanja koja bi mogla značajno utjecati na mjerenje emisija. 8.2.2.2. Neprozirnost (E) (a) Neprozirnost plinova koja će se mjeriti tijekom slobodnog ubrzanja (bez opterećenja, od praznoga hoda do maksimalnog broja obrtaja) s polugom mjenjača u neutralnom položaju i otpuštenom spojkom. (b) Pretkondicioniranje vozila: 1. Vozila mogu biti pregledana bez pretkondicioniranja iako bi, iz sigurnosnih razloga, trebalo provjeriti je li motor zagrijan i u zadovoljavajućem mehaničkom stanju. 2. Zahtjevi za pretkondicioniranje: i. Motor mora biti u potpunosti zagrijan, na primjer, temperatura ulja u motoru izmjerena sondom u cijevi šipke za mjerenje razine ulja mora biti najmanje 80 °C, ili na uobičajenoj radnoj temperaturi ako je ona niža ili, temperatura bloka motora izmjerena razinom infracrvenog zračenja mora biti barem jednake temperature. Ako zbog konfiguracije vozila ovo mjerenje nije izvedivo, utvrđivanje normalne radne temperature motora može se izvesti drugim metodama, na primjer, djelovanjem ventilatora motora. ii. Ispušni sustav mora biti pročišćen u najmanje tri ciklusa pripremnih propuhivanja ili jednakom metodom. (c) Postupak ispitivanja: 1. Motor i bilo koji ugrađeni turbo punjač moraju biti u praznome hodu prije početka svake slobodne akceleracije motora. U slučaju teških dizelskih motora to znači da treba čekati najmanje 10 sekundi nakon otpuštanja pedale akceleratora. 2. Kod pokretanja svakog ciklusa slobodne akceleracije motora, pedala se akceleratora mora pritisnuti do kraja brzo i jednoliko (za manje od jedne sekunde), ali ne silovito kako bi crpka brizgaljki goriva ubrizgala maksimalnu količinu goriva. 3. Tijekom svakog ciklusa slobodne akceleracije, motor mora postići maksimalan broj obrtaja ili, kod vozila s automatskim mjenjačem, broj obrtaja određen od strane proizvođača, ili, ako taj podatak nije poznat, onda dvije trećine maksimalnog broja obrtaja, prijeotpuštanja pedale akceleratora. To se može provjeriti, na primjer, praćenjem broja obrtaja ili puštanjem da protekne dovoljno vremena između pritiskanja i otpuštanja pedale akceleratora, što bi u slučaju vozila kategorije M2, M3, N2 ili N3 trebalo biti najmanje dvije sekunde. 4. Vozila ne prolaze na pregledu samo ako aritmetičke sredine najmanje zadnjih triju ciklusa zaletavanja motora prelaze graničnu vrijednost. To se može izračunati tako da se ne uzmu u obzir mjerenja koja značajno odstupaju od izmjerene srednje vrijednosti, kao ni rezultati bilo kojeg drugog statističkog proračuna koji uzima u obzir rasipanje rezultata. Države članice mogu ograničiti broj ispitnih ciklusa. 5. Kako bi se izbjeglo nepotrebno testiranje, države članice mogu dati neprolaznu ocjenu vozilima za koje su izmjerene vrijednosti značajno veće od graničnih vrijednosti nakon manje od tri ciklusa zaletavanja motora ili nakon pripremnog propuhivanja. Jednako tomu, kako bi izbjegle nepotrebno testiranje, države članice mogu dati prolaznu ocjenu vozilima kojima su izmjerene vrijednosti značajno manje od granične vrijednosti nakon manje od tri ciklusa zaletavanja motora ili nakon pripremnog propuhivanja uzimajući u obzir odgovarajuća dozvoljena odstupanja. Ili mjerenje uporabom opreme za daljinsku detekciju potvrđeno standardnim ispitnim metodama. (a) Za vozila registrirana ili stavljena u uporabu prvi put nakon datuma navedenog u zahtjevima (7), neprozirnost prelazi razinu zabilježenu na pločici proizvođača koja se nalazi na vozilu; (b) ako ovi podaci nisu dostupni ili zahtjevi (7) ne dopuštaju uporabu referentnih vrijednosti, — za motore sa slobodnim usisom: 2,5 m–1, — za motore s turbonabijanjem: 3,0 m –1, ili, za vozila koja su navedena u zahtjevima (7) ili su prvi put registrirana ili stavljena u uporabu nakon datuma navedenog u zahtjevima (7), — 1,5 m–1 (6). (c) Mjerenje opreme za daljinsku detekciju upućuje na značajnu nesukladnost.